
D 
espues di negociacion toch intenso, directiva di e sin- 
dicato di cuido ABV a logra yega na un acuerdo cu dr. 
Horacio Oduber Hospital un contracto di pensioen. 
Esaki ta valido pa tur e miembronan di ABV cu ta traha na 
Hospital, FSLMA y Banco di Sanger. Hospital y ABV a firma 


e contract cu Guardian Group. A logra yega na e acuerdo 
aki por medio representantenan di tur e organisacionnan 
aki y cu guia di comision di pensioen. 
Sindicato a keda di saca un declaracion awe cu mas infor- 
macion di e logro aki. 


NAN A LOGRA! 

C 
u rason e periodista y defensor di San 
Nicolas Hilario Doncker ta pidi atencion 
pa e stadion cu semper tabata orguyo di e 
pueblo di San Nicolas. E ta hiba e nomber di 
un di nan hendenan Joe Laveist. Y pa mira e 
estado den cual esaki ta awo, ta un tristesa. 


Por a lesa e siman aki un post di Doncker 
kende a conta cu diamars dia 11 di October, 
2022, na Joe Laveist Sport Park mester a 
tuma luga e wega di Baseball Atco Indians 
contra Marlboro. Pero e wega no a tuma luga 
debi na e hecho cu e tereno di yerba artic- 
ificial tabata den mal estado. Informacion 
cu nos ta dispone di dje ta cu e tereno di 
Baseball no tabata den un bon estado debi 
na e hecho cu e sistema di rioolering no ta 
funciona manera mester ta. 
“Esaki no ta algo di awor, pero ta algo cu 
a trece na conocemento di Fundacion 
Facilidadnan Deportivo, FFD, pero e funda- 
cion ultimo menciona no ta haci caso di e 
asunto aki. Pero esey no ta tur. Si wak e 
estado di e tribuna, y loke ta conecta na 
esaki ta bisto cu salpeter a afecta esakinan. 
Tumando na cuenta cu e estado di Joe Laveist 
Sport Park, tin hende a bisa cu pronto e 
tribuna y loke ta conecta na dje lo ta den tal 
estado cu e lo forma un peliger pa esnan cu 
ta bishita e Parke Deportivo aki. Y esey lo 
tin como consecuencia cu lo mester cera Joe 
Laveist Sport Park. 


Como cu loke ultimo menciona no ta sufici- 
ente, e parti pafo di Joe Laveist Sport Park, 
unda tin luznan instala, ya pa basta tempo e 
luznan no ta traha y tin hasta di nan descon- 
ocinan a kibra e parti cu ta tapa e luz.” 
E periodista no solamente a expresa su 
preocupacion pa cu e stadion, pero tambe 
e edificio di BNA, cu tin problema cu e 
betonrot. 


El a haci un apelacion fuerte no solamente 
e fundacion cu e stadion, pero Gobierno 
tambe pa cumpli cu loke ta wordo bisa cu 
Desaroyo di San Nicolas ta importante. 


Tristesa pa mira estado di Joe Laveist 
Sportpark cu ta orguyo di San Nicolas 

D 
espues cu den luna di september 
tres Hues a atende e apelación 
cu Gobierno a haci contra decisión di 
Corte di Prome Instancia, a dicidi cu e 
retiro di Paola Kock como polis taba- 
ta na su luga. Pues a bay contra e de- 
cisión di Corte di Prome Instancia cu a 
haya cu e retiro tabata un decisión de- 
masiado pisa. 
Practicamente mesun argumentonan 
cu a bini dilanti di ambos banda durante 
cu Raad a trata e caso, cu loke a papia 
den Prome Instancia. Raad mes tambe 
a conclui, mescos cu di e 4 argumen- 
tonan duna pa retira Paola, solamente 
dos tabata proba. Esta esun unda cu 
el a viola secrecia di trabou y a pone 
bida di un colega na peligro ora cu el a 
menciona su nomber na un sospechoso 
den un investigacion grandi cu tabatin 
andando. 
Si Corte di Prome Instancia a papia 
di un “inschattingsfout”, Raad tabata 
di acuerdo cu esaki pero ta bisa cu e 
tabata uno basta serio. E ta haya cu 


Kock como Polis no mester a bay na cas 
di un sospechoso y pio net despues di 
e inval na e cas. No a kere su version cu 
el a consulta cu su hefe riba esaki. 
Tur ta na tur, no ta haya cu pa e eror aki 
cu el a comete un retiro incondicional 
ta mucho pisa. 


Esaki ta nifica cu e decision tuma door di 
Gobierno pa dun’e su retiro pa Conseho 
di Apelacion ta na su luga. E caso aki 
ta Gobierno a apela pasobra no tabata 
di acuerdo cu e decision di Corte di 
Prome Instancia. E ta nifica tambe cu 
Paola Kock no tin mas caminda pa bay. 


Conseho di Apelacion ta haya retiro di 
Paola Kock como polis na su luga 


H 
opi dia caba hendenan tabata mira e situacion 
mahos aki, manera un chike di porco. Final- 
mente un persona a tuma e curashi y a bati alarma 
na Bureau City Inspector cu mesora a bay tira bista. 
A constata cu restaurant y hendenan particular den 
area di hotelnan na Palm Beach, ta tira desperdicio 
banda di e bakinan di sushi. 


Segun e funcionarionan, na BCI a drenta varios 
melding. City Inspector a bay controla na e sitio y 
a papia cu e doñonan di e bakinan y hasta doño di 
restaurant p’e problema di sushi cu ta wordo tira 
banda di e baki nan. 


A recorda cu lo pasa controla. Como doño di e 
bakinan nan ta responsabel pa controla cu e luga ta 
keda limpi. 


Casi un chike di porco 

U 
n carta cu ta den circu- 
lacion ultimo dianan re- 
laciona cu maneho di ex 
Minister 
Plenipotenciario 
Guillfred Besaril, ta halan- 
do hopi atencion sin duda 
pero na mes momento, ta 
un carta sin cara, un carta 
sin autor, un carta anonimo 
cu ta pone cu ainda esaki no a 
bin totalmente den publicidad. 


E carta lo a ser manda pa un asina yama “Arubahuis Team”, 
cual tabata dirigi na Prome Minister Evelyn Wever Croes y 
cual carta ta fecha dia prome di Mei di 2021 y cu lo a trata 
e comportacion sin integridad di e Minister Plenipotenciario 
Besaril. 
Riba su mes ora cu analisa e carta aki, ta trata di un asunto 
serio, cu acusacionnan hopi grave den direccion di ex Minister 
Besaril, den cual a habraca por completo su integridad, 
mencionando sumanan grandi di placa cu e lo a gasta sin cu 
esaki por wordo hustifica. 
E prome parti di carta e asina yama “Arubahuis Team” ta 
adverti Prome Minister di Aruba Wever Croes di tur loke a bay 
fout cu Besaril su funcionamento y hasta a bay asina ley na 
conseha e lider di MEP, pa no pone e persona aki riba lista pa 
eleccion pero esaki tog a sosode. 
Es mas, den e carta e grupo ta mustra cu no ta na su luga pa 
permiti Besaril regresa bek Den Haag den mesun funcion aki 
pero atrobe ta otro gran interogatorio e hecho cu si e carta 
aki ta un carta fidedigno, anto e lider di MEP a comete un eror 
serio for di no solamente pone Besaril riba lista di e partido 
geel pero despues a dicidi di bolbe nombra su persona den e 
mesun funcion aki. 


Cu otro palabra, cu e carta aki, si e ta un carta real y di confia 
di un grupo di trahado di Arubahuis, Evelyjn Wever Croes 
tanto como lider di MEP y como Prome Minister demisionario 
mester a actua contra Besaril, loke su persona no a haci, a 
bolbe nombra su persona como Minister Plenipotenciario pa 
despues posiblemente presion a Besaril pa e tene e honor na 
su mes y entrega su retiro. 
Ta tipo di desaroyonan cu kisas aworaki ta hungando un rol 
den henter proceso y ta splica di con ainda e rapport di e 
investigacion haci, ainda no a yega den man y na conoce- 
mento di Parlamento. 
Mescos cu ta cuestiona y a investiga e maneho hiba pa 


Besaril, caminda ta insinua cu el a haci mal uzo di fondonan 
di Arubahuis, tin cu cuestiona tambe e decision di Minister 
Presidente y e lider di MEP, di tog pone Besaril riba lista di elec- 
cion 2021 y riba dje despues di a forma gobierno di coalicion 
cu RAIZ, tog ta bira nombra Besaril atrobe como Minister 
Plenitotenciario. 
Si “Arubahuis Team” ta considera cu tur loke Guillfred a haci 
no ta integro, anto tin cu cuestiona tambe e decision di Prome 
Minister pa bolbe apunta su persona den e posicion aki pa 
despues e entrega su retiro y habri caminda pa Ady Thijsen 
bira Minister Plenipotenciario, cual posicion ainda e no tin 
oficialmente. 


E carta ariba menciona, a lanta mas stof cu kisas si e grupo 
aki ta real, cu nan a kere ya cu no solamente e ta expone 
un mal maneho di e Minister Plenipotenciario, analisando e 
fechanan cu e carta a wordo manda pa Prome Minister cu e 
acusacionnan aden, e decision di bolbe nombra Besaril den tal 
posicion, lo tabatin mas di haber cu e mayoria minimo cu gabi- 
nete Wever Croes II a keda cu’ne ora cu a forma e coalicion 
cu RAIZ. 
Como candidato number 12 riba lista di MEP, Besaril lo tabata 
clave den formacion di e coalicion nobo, ya cu e por a presiona 
su partido pa e bolbe wordo nombra den e posicion na Den 
Haag, ya cu na momento cu esunnan di partido MEP hura- 
menta como Minister, e lo a bira miembro di Parlamento pa 
MEP. 
C’un mayoria minimo di 11 asiento, Besaril lo tabatin futuro di 
e coalicion den su man y el a wordo manda Hulanda pa asina 
por forma e coalicion pa despues kisas a wordo presiona pa 
entrega su retiro caminda e no por a haci ningun daño politico 
pa e coalicion. 


Loke sin duda tin cu cuestiona di contenido di e carta di 
“Arubahuis Team”, ta e hecho cu na varios caminda a papia 
di integridad di Besaril, a papia di integridad di partido MEP, a 
papia di integridad di Prome Minister Evelyn Wever Croes pero 
en realidad e carta aki ta pone na duda integridad di e mesun 
grupo aki cu ta acusa mal maneho di Besaril. 
El a keda cuater aña den e posicion di Minister Plenipotenciario 
y si ta trata di un “team” cu ta Sali pa integridad di e institucion 
di Arubahuis, ta for di prome momento cu algo robes a sosode, 
e grupo mester a haci un denuncia contra di e Minister. 
Aworaki, e carta ta mustra tambe un tipo di maniobra pa tambe 
libra algun hende di cualkier asociacion cu e maneho malo di 
Besaril, incluso Prome Minister di pais Aruba y tur hende ta 
tratando di laba man formalmente. 


Un carta di ‘Arubahuis Team’ 
cu ta parce carta di Pontius Pilatus 

R 
ecientemente tabatin un decision den Corte cu emplead- 
onan di Arutram a gana. Tabata trata di 13 empleado cu 
a dicidi di bay Corte ora cu e compania dicidi di kita cinco dia 
di trabou, cu nan a presenta sin uniform for di nan. Tur e em- 
pleadonan a gana e caso aki. Arutram ta cay bou di e compania 
Arubus y pa algun aña caba ta den un situacion financiero pre- 
cario. E situacion a bira asina dificil cu na 2018 no por a cumpli 
cu un provision den CAO cu ta bisa cu dos bes pa aña mester 
entrega e trahadonan uniform nobo. A negocia cu a cambio 
ta duna e empleadonan e compensacion. Normalmente cada 
seis luna lo mester haya 5 shirt, 3 carson y un par di sapato. 
Na 2019 a haya e compensacion y den 2020 a palabra cu nan 
lo haya 20 dia liber adicional. E problema a sigui den 2021 
y a informa cu ta te na januari 2020 lo por cumpli bek. Mien- 
trastanto e uniform no ta cos cu por bisti mas y trahadonan 
pa berguensa y pa pone presion na december 2021 a dicidi di 
traha den nan paña normal. A bini un confrontacion cu traha- 
donan y a duna nan instruccion pa bisti uniform bieu sino lo 
considera cu no ta cumpli cu nan obligacion. Asina a kita cinco 
dia cu nan a presenta sin uniform. Pa e motibo ey a manda es- 
nan uniform cas. Despues di esey di repente dia 17 di decem- 
ber a informa nan cu pa dia 20 caba lo haya uniform comple- 


tamente nobo. Pero e cinco dianan aki, no kier debolbe nan pa 
cual e empleadonan a bay corte. Corte den su veredicto a se- 
ñala riba articulo 23 di e CAO y cu tambe ta berdad cu Arutram 
a faya pa cumpli cu e provision aki of no completamente a 
cumpli. Loke ta berdad ta cu Arutram te cu 17 di december, 
2021 no a cumpli cu su obligacion y no a paga compensacion 
pa esaki, Corte no ta di acuerdo cu e ponencia di Arutram ora 
cu e ta bisa cu e empleado no a cumpli cu e instruccion duna, 
despues cu Arutram no a cumpli cu provision di articulo 23 di 
CAO. Hues a bisa cu e empleado tabatin derecho pa pidi pa 
temporalmente schors e obligacion di presenta den uniform te 
ora cu Arutram cumpli. Mirando cu dia 20 a entrega uniform 
nobo, e cinco dianan cu el a presenta sin uniform no tabata 
un acto ilegal. Por lo tanto Corte no ta considera cu el a nen- 
ga di cumpli cu su trabou. E hecho cu Arutram a strob’e di tra- 
ha e dianan ey, door cu e no tabatin uniform bisti, ta algo cu ta 
cay completamente pa responsabilidad di e compania. Corte a 
bisa bon cla mirando cu e doño di trabou no a cumpli, e no ta- 
batin derecho pa pone den practica e principio di “no work no 
pay”. E ariba menciona ta nifica cu Arutram mester paga su 
empleado e cinco dianan bek cu 15% extra mas e interes legal. 
E aspecto financiero precario di e compania no a hunga un rol 
den e decision aki. Abogado di e empleado a señala cu e com- 
pania mes ta responsabel pa e situacion aki door di duna bia- 
henan gratis riba e tram. Ademas, ora cu a pone presion di ri- 
pente dia 20 nan a haya uniform nobo. 


Arubus a kita placa di trahado 
y Corte a ordena pago bek 

D 
urante e reunion publico den Parlamento diaranson 
mainta pa trata e tematica di frontera cu Venezuela, 
Prome Minister Evelyn Wever-Croes a duna un splicacion di 
e maneho di e comision cu ta encarga cu e tema aki. Miran- 
do cu e crisis na Venezuela ta escala na nivel di crisis, a in- 
stala e comision cu tin e tarea tambe pa conseha Gobierno 
riba esaki. 


Prome Minsiter a indica cu comision a duna Gobierno e 
conseho pa mantene e frontera cera principalmente pasobra 
ainda ta na mesa di deliberacion y tambe pa motibo di 
e riesgonan cu tin. Gobierno ta haci esaki a traves di un 
Landsbesluit cu ta saca cada tres luna of menos. E ultimo 
conseho tabata pa prolonga ciera pa tres luna te na fin di 
aña. Pero si keda cla cu palabracionnan prome, por haci 
cambio y habri frontera. 


COMISION: 
E comision ta consisti di diferente stakeholder y ta consulta 
cu diferente stakeholder. E ta wordo dirigi door di Bureau 
Rampenbestrijding Aruba (BRA), y ta hiba comber- 
sacionnan cu Directie Buitenlandse Betrekkingen (DBB), 
Veiligheidsdienst Aruba (VDA), Cuerpo Policial, Dimas, DVG, 
Directie Sociale Zaken, DOW, Directie Luchtvaart, Directie 
Scheepvaart, ATA, Inmigracion Aruba, Havenmeester di 
Aruba, Kustwacht di Aruba y representante di Ministerio di 
Husticia encarga cu grensversterking den cuadro di e land- 
spakket, Directie Economische Zaken y un representante di 
Ministerio di Economische Zaken pa atende cu e aspectonan 
economico di esaki. 


CUATRO DIFERENTE TIPO DI RE-APERTURA: 
Riba peticion di Gobierno, e comision ta trahando, no ta di 
awo, riba e tema aki cu ta wordo distingui den cuatro dife- 
rente tipo di reapertura. E prome dosnan tin di haber cu 
trafico maritimo y e otro dosnan tin di haber cu trafico aereo. 
Pa loke ta trafico maritimo, e prome cu ta pensando riba dje 
ta habri e ruta di e waf di Venezuela pa Aruba pa asina por 
transporta fruta, berdura y cierto materialnan. Despues un 
siguiente stap lo ta pa habri pa yatenan priva, cu aworaki no 
ta posibel. 


Pa e parti aereo, ta pensa pa habri aeropuerto principal 
Reina Beatrix cu vuelonan Aruba-Venezuela y Venezuela- 
Aruba. Y e otro parti cu lo bin despues ta pa habri pa jetnan 
priva tambe. 


Na e momentonan aki, ta trahando riba e parti maritimo. 
Gobierno a pone riba papel un lista di condicionnan cu 
palabracionnan concreto. Entre otro condicion, ta e docu- 
mentonan cu un capitan di un barco mester tin den su man 
prome cu e sali for di waf di Falcon y prome cu e drenta 
Aruba. “Esaki ya caba ta algo cu a traha bon, y ta loke nos 
kier e biaha aki tambe”, Prome Minister a duna di conoce. 


STAKEHOLDER: 
Diferente stakeholder, entre otro Cuerpo Policial y 
Inmigracion ta identifica e riesgonan (knelpunten) cu reap- 
ertura di frontera. Dimas tambe a indica cu su preocupacion 
principal na momento cu habri frontera, ta e tema di asilo. E 
tema aki ta un tema hopi delicado pasobra ta trata di perso- 
nanan y sufrimento di personanan. Tambe ta preocupa cu 
bishitanan di famia cu lo drenta, anto hopi biaha nan no ta 
bay bek. Esey ta e tendencia cu a mira den pasado cu ta 
wordo yama ‘overstayers’. Hendenan ta keda Aruba y nan ta 
drenta e circuito ilegal cu ta un problema pa Aruba. 


“Mi tin tur confiansa cu si ambos parti demostra e disponib- 
ilidad pa yega na palabracionnan, nos lo por sali afo. Nos 
ta convivi cu e situacion na Venezuela cu ta haci nos dolor 
pasobra hopi di nos tin familiar cu a bin di Venezuela. Nos 
tin laso cultural y economico. Venezuela ta hopi mas cerca 
cu otro paisnan. Pero nos no por soluciona e problema di 
Venezuela. Nos ta luchando pa resolve nos propio proble- 
manan, pero e problema di Venezuela y den Venezuela ta 
nan mester solucione. Mientrastanto nos mester percura pa 
Aruba recupera y ta fuerte, pa nos ta para riba nos pia y 
yuda tur cu ta biba akinan. Sea bo a nace aki of no, e ta nos 
responsabilidad pa yuda tur akinan. Drecha calidad di bida 
di nos hendenan, crea mas cupo di empleo pa nan tambe, 
percura pa tin educacion riba nivel pa tur nos muchanan. Y 
ora nos ta para fuerte riba nos pia, nos por yuda otro pais 
mas miho”, Prome Minister a expresa. 


Comision cu ta encarga cu e tema di frontera cu Venezuela 


Ta conseha gobierno pa no habri frontera 
mientras ainda ta na mesa di deliberacion 

D 
iaranson mainta, Minister di Hus- 
ticia y Asuntonan Social hunto cu 
colega Minister President Sra. Evelyn 
Wever-Croes a atende reunion publico 
den Parlamento di Aruba, pa asina tra- 
ta e tematica di reapertura di frontera 
cu Venezuela. 


Minister Tjon a indica cu Gobierno di 
Aruba tin e deber y e responsabilidad 
di mira e situacion di cada angulo y 
tene diferente aspecto den consider- 
acion. Entre otro e deber ta pa tene 
cuenta cu aspectonan di salubridad 
publico, aspectonan di siguridad di 
cada ciudadano, aspectonan di asilo, y 
e situacion financiero di pais Aruba, pa 
menciona algun cos. Como tal, e deci- 
sion pa habri e frontera ta algo cu tin 
cu bay den fase, pues no ta un decision 
cu por wordo tuma facilmente. 


Importante pa menciona ta, cu di parti 
di Ministerio di Husticia y Asuntonan 


Social ya caba a introduci diferente 
comision cu ta evalua e situacion aki y 
tin un Justitieel Veiligheidsberaad como 
tambe un Strategisch Grensoverleg cu 
ta tene cuenta cu e parti hudicial y e 
siguridad di nos frontera. Asina por 
menciona cu danki na e comisionnan 
aki cu a wordo instala, tin un coop- 
eracion mas estrecho entre 
departamentonan 
hudicial, 
cual a haci cu ultimamente 
nos ta interceptando diferente 
botonan cu personanan indoc- 
umenta abordo cu ta purba di 
drenta nos isla na un forma 
ilicito. 


Por ultimo, mester menciona 
tambe cu despues di e crisis 
mundial di Covid, mester bisa 
cu e prioridad primordial di 
Gobierno di Aruba ta pa brinda 
e ayudo y e sosten na nos 
ciudadanonan na prome luga 


pa asina nos por amplia nos capacidad 
y brinda e ayudo necesario na otronan. 
Pues, prome cu nos yega na habri e 
frontera cu Venezuela, tin diferente 
accionnan cu tin cu tuma luga pero 
tambe nos tin e deber pa tene cuenta 
cu consehonan di reino den e caso aki, 
pa loke ta trata e tematica aki. 


Minister Rocco Tjon: 


Reapertura di frontera cu 
Venezuela mester bay den fase 

A 
ruba Hotel & Tourism Association a revisa gobierno di 
Aruba su plan di impuesto 2023 y ta sumamente preo- 
cupa pa e efectonan negativo cu esaki por trece pa pais Aru- 
ba. Segun Presidente y CEO di AHATA, Sra. Tisa LaSorte, e 
plan ta un “fundraiser mandatorio” cu ta recauda mas fon- 
do di tur esnan cu ya ta cumpli cu impuesto. 


Aunke cu e anuncio di gobierno falta hopi detaye y no ta 
duna bista completo riba su efecto, AHATA ta desea di splica 
e preocupacionnan di mas grandi relaciona cu e informacion 


disponibel: 


• E enfasis di gobierno ta robes: ta hisa entrada di gobierno 
pa sostene un instituto ineficiente door di cobra mas y pone 
mas peso financiero riba nos comunidad, en bes di baha 
gasto gubernamental structuralmente, crea miho eficiencia, 
y implementa un plan agresivo pa hisa cumplimento di 
impuesto den e grupo grandi cu no ta paga y cumpli cu nan 
deber. 
• E plan di impuesto ta hisa gasto di compania cual lo resulta 
den prijs mas halto y costo di bida mas halto pa comunidad. 
• E elementonan di compensacion (por ehempel: baha loon- 
belasting) ta masha tiki compara cu e cantidad adicional di 
impuesto tur hende lo paga. 
• Prijs mas halto por resulta den menos consumo di resi- 
dente y di turista. E ora e fondonan extra cu gobierno a 
calcula cu nan lo ricibi, no lo resulta. 
• Un di e elementonan di mas dañino pa compania den e 
pakete di impuesto nobo ta e limite riba devaluacion di 
propiedad inmobil. Esaki ta afecta e entrada di un compania 
drasticamente. Un decision asina ta core cu inversionista en 
bes di atrae inversionista. 
• E prijsnan mas halto hunto cu e problema existente den 
distribucion global lo keda causa mas inflacion. 


Ta di lamenta cu sector priva, incluyendo AHATA, consis- 
tentemente a ofrece pa participa den e proceso di crea un 
reforma fiscal efectivo pa Aruba, pero cu gobierno ta nenga 
di acepta e experticio y ayudo. 


E falta di transparencia y inclusion ta trece su consecuenci- 
anan negativo pa henter comunidad. 


AHATA: 


“Plan di Impuesto 
2023” ta un 
fundraiser di gobierno 

D 
iaranson 12 october, Minister 
Geoffrey Wever a biaha pa Suri- 
nam pa asisti n’e Caribbean Develop- 
ment Roundtable y e Caribbean Devel- 
opment and Cooperation Committee 
cu lo tuma luga 12-14 October 2022 


na Paramaribo, Surinam. 


E organisado di e reunion ta e 
Subregional 
Headquarters 
di 
e 
Economic Commision for Latin America 
and the Caribbean (ECLAC) cu ta 
enfoca specificamente riba region di 
Caribe. 
E reunion di e Caribbean Development 
Roundtable ta mas un dialogo riba 
varios temanan cu ta toca e Caribe 
y e Caribbean Development and 
Cooperation Committee ta unda e 
progreso di e trabou y e focus di ECLAC 
pa e aña siguiente lo wordo stipula por 
medio di resolucionnan. 


Lo trata diferente tema, entre otro: 
• 
Global 
partnership 
for 
reposi- 
tioning, recovery and resilience in the 
Caribbean; 


• Economic restructuring and diversi- 
fication for deeper integration of the 
Caribbean with Latin America and in 
the global economy; 
• Towards the Establishment of the 
Caribbean Resilience Fund. 


E aspecto interesante di e Rountable 
ta cu e paisnan ta bini hunto y dialoga 
over e temanan aki y con por logra 
esaki conhuntamente. 
Despues di e impacto di COVID-19 
ta importante pa e paisnan den nos 
region ta prepara, p’esey lo papia 
riba creacion di un fondo pa Caribe 
conoci como un fondo di resiliencia pa 
yuda paisnan miembro absorba golpi 
economico externo. 


Como organisado di e evento, ECLAC 
ta cubri tur e gasto di biahe y estadia 
envolvi. 


Minister Geoffrey Wever a bay atende e 
Caribbean Development Roundtable na Surinam 


A 
yera den transcurso di madruga Wardacosta su Centro 
Maritimo di Operacion (MOC) despues di detecta un boto 
sospechoso a dirigi un Metal Shark pa intercepta esaki. 
E Metal Shark a haci un persecucion riba lama caminda 
Wardacosta mester a los tiro di advertencia durante e accion 
pa intercepta e boto. 
Abordo di e boto agentenan di Wardacosta a encontra 11 
hende homber indocumenta procedente di Venezuela. E boto 
a wordo treci n’e pier na Savaneta caminda e personanan a ser 
entrega na Cuerpo Policial di Aruba y na Warda nos Costa. 


Wardacosta cu detencion 
di boto cu indocumentado 


10 


AWEMainta 
Suceso 
Diahuebs, 13 October 2022 


D 
iaranson algo prome cu 5or y mey di atar- 
di. Presencia di brandweer a wordo pidi na 
un cas na Hooibergkavel cu lo tabata na candela. 
Aparentemente durante dia nan tawata tin prob- 
lema cu coriente. Mesora brandweer a bay di- 
reccion di e cas y na yegada nan a bin compro- 
nde cu no ta e cas tabata na candela pero un 
stopcontact den un camber a coy candela y es- 
aki a pone cu e breaker  bula. Brandweer no a 
mira candela, pero pa tur siguridad a keda un 
rato mas pa tira bista y pa ta sigur cu no tin niun 
peliger mas di candela. 


Candela di cas a resulta cu ta problema di coriente 


N 
et algo pasa di mey anochi di diamars ultimo, polisnan a wordo diri- 
gi pa un caso di un persona burachi, kende tabata fastidiando clien- 
tenan di un bar restaurant na Plasa Daniel Leo den centro di Oranjestad. Na 
e sitio polisnan ta wordo informa c’un homber bisti c’un t-short crème, c’un 
jeans blauw y un pechi biña riba cabes, tabata busca problema cu clientenan 
di e luga pero na momento cu polisnan a yega, ya el a cana bay direccion di 
Schelpstraat segun e denunciantenan. 


Mesora polisnan a bay den su direccion y net dilanti di e edificio cu antes 
tabata Sport Caribe, nan ta mira un homber sinta abou y kende tabata 
cuadra cu loke a wordo informa pa testigonan. Ora cu polisnan a yega 
cerca e homber aki, tabata sinta abou wowo cera y a mustra na soño y nan 
a logra di spierta e persona aki, kende tabata papia cu lenga pisa, su rosea 
tabata hole na alcohol formal mientras cu e tabatin wowonan hopi irita. 
Ora cu el lanta para tampoco e por a wanta su balansa confirmando cu e 
ta formalmente burachi y el a wordo deteni, transporta pa warda di polisa 
caminda Hues Comisario suplente, a ordena pa e keda deteni pa pasa su 
wayaba. 


Homber 
burachi y 
fastioso deteni 


Destruccion porta di bar 
D 
iamars net mey anochi, polisnan a bay pa un caso di destruccion den 
Bernhardstraat caminda nan ta papia cu e homber di inicial F. Kende 
ta declara cu dia 6 di October el a cera su negoshi lagando esaki bon atras 
pero diamars cu el a bin na e negoshi, el a riba cu desconocinan a kibra un 
bentana di un porta cual tabata e unico destruccion cu el a constata na e 
negoshi. 


11 


AWEMainta 
Politica 
Diahuebs, 13 October 2022 


Nos sistema di calcula e prijs di gasolin, 
diesel y kerosin semper ta basa riba e 
prijs di e luna anterior. Esaki ta loke 
minister sr. Geoffrey Wever a yega di 
splica den pasado. Ta p’e motibo aki 
nunca por relaciona e prijs actual local 
cu e prijs actual internacional. Den 
e caso aki esaki ta bon pasobra den 
e luna di October ta mustra mas riba 
un tendencia cu e prijs di petroleo ta 
subiendo constantemente. Awe por 
ehempel e prijs ta alrededor di $90 pa 
bari, cu ta alrededor di $13 mas cu dos 
siman pasa. Kiermen si e prijs aki ta 


insisti por spera cu na October lo tin 
un subida di prijs di gasolin. 


Sinembargo na luna di September 
nos por a wak un bahada di e prijs di 
petroleo riba e mercado internacional 
y e promedio di henter luna tabata bao 
di esun anterior. Esaki a haci cu prijs 
di gasolin, diesel y kerosin ta baha un 
poco mas pa e luna aki den e forma aki; 


Gasolin Unleaded-Premium 
254.9 cent per liter 
-13.1 cent/-4.9% 
Diesel U.L.S. 
259.4 cent per liter 
-10.5 cent/-3.9% 
Kerosine 
240.1 cent per liter 
-7.4 cent/-3.0% 


Di e forma aki mi ta informa pueblo 
cu claridad y transparencia, pasobra 
prijsnan di petroleo ta masha instabil 
mes y por wordo afecta pa cualkier 
noticia of evento mundial. 


Sinembargo como representante di 
pueblo mi ta keda update pueblo pa 
tur hende por sa kico pa spera den e 
dianan y luna nos dilanti. 


N 
os tin un gobierno cu ta haci como sifuera cu nan ta doño 
di Aruba. Aruba ta den un situacion financiero precario y 
nos tin un gobierno cu no kier baha gasto y ta sigui malgasta 
placa di pueblo. E rapport di CAFT ta nombra minister di sa- 
lubridad cu tempo cu e tabata den oposicion tabata grita di lo 
investiga e construccion di hospital. Ta parce cu e construc- 
cion nunca a termina y pa via di retraso gobierno a hinca den 
e presupuesto 10 miyon florin y mas pio ainda sin cu nunca a 
bin cu un investigacion. CAFT kier pa gobierno pone un punto 
final den e construccion di e hospital y pa no hinca mas placa. 


Gobierno a pone un suma di placa den presupuesto pa inver- 
sion na Parkietenbos pero CAft ta cuestiona inversion aki di 
e Minister di Medio Ambiente . Ningun momento gobierno ni 
tampoco Minister Ursell Arends ta duna un splicacion adec- 
uado of hustificabel. Un otro tema cu a hala atencion di nos 
pueblo ta con den secresia kier sigui pusha pa e molinanan di 
biento. Minister encarga cu energia ta sinta troce e berdad pa 
cueste lo que cueste e deal di molinanan di biento tuma luga, 
anto den un contract cu pueblo no por sa di e contenido. Danki 
na sr Richard Frank cu sin miedo a laga su bos resona contra di 
locual e minister di energia kier haci. No ta basta cu e contract 
di Eagle LNG awor kier hinca WEB NV den mas aventura. E 
minister ta bula bay Ecuador pa busca pa heavy fuel oil riba un 
prijs mas barata y no ta tene cuenta cu lo barato sale caro. Tur 
skina aki na Aruba bo ta tende hendenan ta keha cu nan tarifa 


di awa y electricidad a subi cu 100%. 


Januari 2023 BBO ta bira 7.5% y esaki lo bira un otro peso 
riba custia di pueblo di Aruba. Esaki lo ta hinca atrobe den 
prijs di Setar, di gasolin y otro cosnan. Gobierno su proyecto 
di sigui suta pueblo cu medida ta sigui pero no sa di corta 
gasto den su propio seno. Gobierno ta sigui hunga cu nos pilar 
economico cu ta turismo. For di aña pasa e rapport riba RWZI 
a splica cu e planta ta den estado deplorabel y te dia di awe no 
a haci nada pa remedi’e. Un gobierno di desaster. 
Nos por a mira un carta cu ta circula cu for di aña pasa traha- 
donan di Cas di Aruba a manda pa minister president y den e 
carta ta relata e desaster financiero causa pa minister pleni- 
potenciario. Den e carta tin hasta poni pa no laga e minister 
ni participa na eleccion. Nos sa cu minister president tin e 
rapport di CAD bon scondi bao di su brasa pa e berdad no sali 
nan cla. Un gobierno cu kier papia di integridad pero den real- 
idad no tin nada di integridad. E gobierno aki ta morto caba y 
solamente e falta pa cuminsa hole. 


E coalicion di Titanic aki a zink caba. Esnan cu ta sabi lo subi den 
e salba bida pa nan por sobrevivi. Hopi tristo ta cu parlamenta- 
rionan di coalicion cu ciegamente ta defende gobierno.E grito 
den desierto no ta yuda mas y cu ki cara nan lo bay cana den 
pueblo pa pidi pueblo su confiansa. Parlamentarionan mester 
sa si nan lo ta complice di maldad of lo hala un banda y para 
pa bienestar di pueblo. Esun cu sembra maldad lo cosecha 
maldad. E inhusticia comete contra di pueblo di Aruba nan lo 
no scapa di dje. Dios ta mira tur cos cu a sosode den secresia 
y lo ricibi nan cosecha. Mas puyito lo sigui sali for di e macutu. 


Lider di partido Curpa 
Eric Ras 


E coalicion cu ta forma 
gobierno ta un Titanic 
cu ta den rumbo pa zink 


Parlamentario Marco Berlis (MEP): 


Prijs di gasolin, diesel y kerosin ta bolbe baha 

AWEMainta 
Politica 
Diahuebs, 13 October 2022 


D 
iaranson mainta, durante reunion publico den Parlamento, 
Prome Minister Evelyn Wever-Croes y Minister di Husticia, 
señor Rocco Tjon, a duna splicacion amplio riba e tematica di 
frontera cu Venezuela. Prome Minister a enfatisa cu esaki ta un 
tema dificil y delicado y a remarca cu Gobierno di Aruba ta na 
mesa cu autoridadnan di Venezuela pa yega na bon palabracion 
riba un apertura di e frontera sigur y responsabel. 


Prome Minister a splica dicon e frontera ta cera na prome luga 
y kico Gobierno ta haciendo pa yega na un re-apertura di un 
frontera na un manera responsabel. Gobierno ta presente den 
Parlamento pa motibo cu tin cierto bruhamento di tera ta tuma 
luga riba e area aki y ta necesario pa trece claridad. “Mi kier a 
haci un apelacion serio riba Parlamento specialmente oposicion 
y señor Mansur cu no tawata presente den e reunion, e tema 
aki ta uno hopi delicado y no ta un tema cu ta presta su mes 
pa ningun tipo di speculacion ni bruhamento di tera”, Prome 
Minister a enfatisa. 


PETICIONNAN: 
Prome Minister a remarca cu Gobierno ta wordo acerca pa dos 
tipo di peticion. E prome ta esnan cu ta pidi pa habri frontera 
pa nan por bishita nan famianan na Venezuela. Awor akinan e 
frontera ta cera pero por yega via Panama, Colombia y Santo 
Domingo pero e rutanan pa hopi ta mucho costoso. E otro peti- 
cion ta bin di parti di comercio, pa asina nan por importa produc- 
tonan y materialnan mas barata pa nan por bende akinan. Un di 
tres peticion cu ta bin acerca ta e aspecto diplomatico cu Aruba 
no ta den guera cu Venezuela pues no por keda cu e frontera 
cera sin limite. 


JANUARI 2018: 
Frontera cu Venezuela ta cera desde Januari 2018 despues cu 
Presidente Nicolas Maduro unilateralmente a cera frontera cu 
Aruba, Corsou y cu Boneiro y a acusa nos di ta horta tur nan 
koper. Ora cu a bay haci investigacion a bin descubri cu berdad 
koper ta wordo saca di Venezuela, e ta pasa Aruba pero no ta 
keda Aruba sino ta bay otro paisnan. Aduana di Aruba a haci 
investigacion y yega na conclusion cu tur doorvoer cu tabata 
tin di koper a pasa cu e documentonan oficial di autoridadnan 
Venezolano. Riba esaki Venezuela a indica cu e documentonan 


por tabata falsifica. Asina Gobierno di Aruba a sinta na mesa cu 
autoridadnan di Venezuela pa siña conoce ta kico e formulari- 
onan y e stempelnan oficial di Venezuela ta. E negociacionnan 
ey a sigui te mediano di aña na 2018 ora cu a yega na palabra- 
cionnan hopi bon entre autoridadnan maritimo di Aruba y 
Venezuela. A habri fronteranan bek y tabata tin un comunicacion 
hopi estrecho entre e haven meester di Aruba y haven meester 
di Venezuela. Acuerdonan a wordo stipula entre otro un boto por 
sali solamente di estado Falcon pa bin Aruba cu a facilita trabou 
di haven meester di Aruba cu tawata sa adelanta ken ta bin y 
kico nan ta bin cu ne. 


JANUARI 2019: 
Na Januari 2019 Presdidente Maduro a bolbe dal e frontera 
cera cu Aruba, Bonaire y Corsou. E biaha aki pasobra Corsou 
a bira manera un hub humanitario pa ayudo den Venezuela y e 
Presidente no a gusta e maneho ey y a cera e frontera. E tempo 
ey nos comercio a caba di recupera di e ciere na comienso di 
aña 2018, comercio a dicidi cu no lo warda mas pa e situa- 
cion politico na Venezuela cambia y nan a cuminsa busca otro 
rutanan alternativo. 


MEI DI 2019 : 
Riba un diabierna mainta na Mei di 2019 mientras fronteranan ta 
cera ainda, Gobierno di Aruba a haya notificacion cu Venezuela a 
dicidi cu e ta habri frontera bek. Unilateralmente y sin consulta, 
nan a habri e frontera bek cu Aruba y tabata tin avionnan en 
ruta pa Aruba. E momento ey Aruba tawata tin riba 2000 peti- 
cion pendiente pa asilo politico di personanan di descendencia 
Venezolano y a dicidi di cera e frontera pasobra Aruba nos no 
tawata cla pa habri’e bek. E situacion te cu awe ta cu e fron- 
tera entre Aruba y Venezuela ta cera for di Aruba y e frontera 
entre Corsou y Boneiro ta cera door di Venezuela. Gobierno di 
Aruba, na Mei 2019 a extende un invitacion na autoridadnan 
Venezolano pa bay bek mesa y papia riba e condicionnan pa 
re-apertura di e frontera. Pero ta te na 2020 a logra haya nan pa 
bin na mesa. Sinembargo covid a dal y tur cos a para bek. 


Prome Minister a duna di conoce cu na e momentonan aki, 
e posicion di Aruba ta sigui igual. Pa habri e frontera mester 
yega na palabracionnan concreto cu autoridadnan Venezolano. 
Mester yega na acuerdo riba e condicionnan pa evita proble- 
manan manera a encontra na 2018 y 2019. Pues e posicion di 
Aruba ta papia prome, yega na palabracion y despues lo anuncia 
re-apertura. Venezuela ta prefera anuncia prome. 


“Ultimo lunanan autoridadnan Venezolano a mustra mas 
interes. Mi a papia cu e canciyer di Venezuela na Honduras y el a 
expresa interes pa habri frontera y mi a bis’e cu sigur ta posibel 
pero mester sinta na mesa y papia di condicionnan. E comber- 
sacionnan ta biniendo poco poco riba pia y mi ta spera cu nos 
por tin bon palabracionnan pa Aruba ta sigur cu habrimento di 
frontera ta safe y sigur y responsabel. 


Prome Minister y Minister di 
Husticia a informa parlamento riba 
e tematica di frontera cu Venezuela 

AWEMainta 
Deporte 
Diahuebs, 13 October 2022 


E 
ntre 3 te cu 8 di october Aruba tabata e esce- 
nario pa Baseball in Paradise. E tabata spe- 
cialmente pa hobennan a ofrece 6 dia carga cu 
baseball. A conta cu 145 wega, esaki ta incluy- 
endo wega di apertura y clausura! E teamnan di 
Aruba, Corsou, Boneiro, Santo Domingo, Baha- 
mas, Alemania y Hulanda a competi un siman 
largo. Teamnan U12, U 14, U 16 y U 19 a duna 
nan miho presentacion durante Baseball in Par- 
adise demostrando scoutnan internacional nan 
talento. Un total di 47 team a competi na 6 dife- 
rente veld. E weganan a tuma luga na e veldnan 
di Joe Laveist, Pos Chiquito, Nadi Croes (Win- 
ston), Xander Bogaerts, Juventud Tanki Leen- 
dert y Maria Maai. E torneo organisa pa Future 
Star Baseball Academy a ofrece e hobennan un 
oportunidad unico pa midi forsa cu teamnan in- 
ternacional. 
Banco di Caribe ta orguyoso di forma parti di e 
torneo aki y ta felicita tur e teamnan ganado. 


Riba e imagennan por mira algun team cu a logra 
e titulo maximo durante de Campeonato. 


Banco di Caribe orguyoso patrocinado: 


Hobennan a briya den ‘Baseball in Paradise’ 

AWEMainta 
Comunidad 
Diahuebs, 13 October 2022 


D 
iaranson nos ta duna aprecio na nos enfermero/a nan di 
Spoed Eisende Hulp (SEH), esaki no ta un dia internacio- 
nal pero ya pa varios aña ta wordo celebra na HOH y na Im- 
San. Den conexion cu esaki Minister di Turismo y Salud Pu- 
blico sr. Dangui Oduber a reparti un bebida saludabel na nos 
enfermero/a nan como un toke di aprecio pa e trabounan cu 
nan ta eherce. 


Riba e dia aki nos mester para keto, mustra nos gratitud y 
aprecia e esfuerso den cuido cu nos enfermero/a nan di SEH 
ta duna na e pashentnan di nos pais. Na cualkier momento cu 
personanan tin un emergencia medico of ta den un accident, 
e prome hendenan pa atende nan ta e enfermero/a nan aki. 
Nan ta traha extremadamente duro pa sigura cu tur pashent ta 
confortabel y sin dolor of malestar. E esfuerso cu nan ta pone 
den nan trabou por bay desapercibi, p’esey e dia aki ta existi 
pa asina nos por aprecia nan. 
Minister Oduber ta gradici cada un di e enfermero/a nan di 
SEH pa e trabounan cu nan ta haci pa nos comunidad. Keda 
para hunto manera semper boso a haci pa asina enfrenta cual- 
kier reto cu por tin riba un dia menos bon. 
STANDING STRONG. 


Minister Dangui Oduber: 


Ban duna aprecio na nos 
enfermo/a nan di emergencia 

AWEMainta 
Comunidad 
Diahuebs, 13 October 2022 


T 
ur luna Horacio Oduber Hospital (HOH) su enfoke ta pa 
elogia coleganan cu di un forma of otro ta destaca y ta 
bay e “extra mile”. Pa luna di augustus a toca turno pa elo- 
gia colega Natacia ter Beek cu ta labora como dialyse assis- 
tant na departamento di Dialyse. 
Manera tur dia, Natacia ter Beek a yega trabou, faltando 
solamente algun ora p’e baha cu vakantie. Sinembargo, e 
no a spera e sorpresa cu su coleganan a organisa pe. Un 
sorpresa masha grandi ora di a mira su famia y su coleganan 
hunto cu hunta di directiva pa dun’e e merecido aprecio p’e 
trabao cu e ta haci n’e departamento di Dialyse. 


Natacia ta conta cu e ta gusta su trabao y cu e nominacion 
aki ta un motivacion pe sigui hacie mas miho posibel. El a 
agrega cu hopi biaha su coleganan ta acerc’e si nan tin cual- 
kier tipo di problema. Pa nan, Natacia ter Beek ta un persona 
di confiansa y e ta trata tur colega igual. Ademas, door cu e 
ta traha riba nan rooster, tur shift cu mester cambia, ta pidi 
Natacia tambe pa conseho y pa yuda soluciona problema 
den rooster cu por surgi y e ta hacie cu placer. 


Natacia ta un teamplayer cu ta yuda su coleganan unda cu e 
por. E mes ta tuma iniciativa si e tin un problema cu algo. E 
ta un persona positivo, semper cu sonrisa riba cara, trans- 
parente y semper profesional. E ta un persona cu ta cumpli 
cu su trabou den e ora stipula. Esnan cu Natacia ta brinda 
asistencia ta bisa cu e ta un persona cu hopi pasenshi, cu 
empatia, comprension y semper husto. 
E ta gusta siña y desaroya su mes den su carera y mane su 
manager ta bisa: “She will pick your brain if that will let her 
grow as a human being and colleague!” 
Su enfoke ta pa hunto yega na e meta di e departamento y 
e organisacion. Un persona dedica y leal n’e organisacion, 
colega y pashent. 


Banda di brinda cuido na pashentnan, Hospital ta consci- 
ente cu e tin un ekipo di riba mil empleado cu tur dia ta 
yega trabou cu e mesun meta, pa brinda cuido y salba bida. 
Hospital ta masha orguyoso di su empleadonan y ta un 
di e poco dunadonan di trabou cu tur luna ta anuncia un 
empleado di luna pa mantene su empleadonan contento, 
uni, motiva y cu un gana enorme pa sigui nan pasion den 
nan trabou na Hospital. 


Masha pabien Natacia cu e bunita reconocimento aki! 


Natacia ter Beek ta empleado 
ehemplar di luna di augustus na HOH 


Un colega dedica cu ta gusta desaroya su mes y yuda su departamento 

AWEMainta 
Comunidad 
Diahuebs, 13 October 2022 


D 
iamars, 11 di october, a tuma luga na ofic- 
ina di Gamma IT Solutions e prome coding 
class pa hoben nan. Esaki tabata e prome di 6 
coding class cu lo tuma luga tur siman na Gam- 
ma IT Solutions. 
E coding class aki ta specialmente pa e hoben 
nan di YMCA Aruba. Durante e coding class aki 
e hoben nan lo siña con pa desaroya un mobile 
app cu ta simula e funcionalidad nan di un ATM 
machine. 
Teiry Croes di Gamma IT Solutions ta comenta 
“Nos ta contento di por yuda cu proyecto aki di 
YMCA Aruba. Nos ta gusta wak e entusiasmo di 
e hoben nan pa cu e mundo di IT y nos ta encu- 
rasha nan pa sigui siña mas den tur cos cu ta 
relaciona cu IT.” 


YMCA Aruba y Gamma IT Solutions ta 
partner pa duna Coding Classes 


E 
siman aki Prome Minister Evelyn Wever - Croes hunto 
cu Minister di Enseñansa y Deporte Endy Croes, a rici- 
bi bishita di alumnonan di klas 4 di La Salle College. E alum- 
nonan den cuadro di nan les di ‘Staatsinrichting’ a bishita 
Parlamento di Aruba y despues Bestuurskantoor. Na e oc- 
asion Prome Minister a elabora un poco riba e trabou di un 
Minister, responsabilidad, Conseho di Minister y e organo 
mas halto cu ta tuma decision den gobierno. 


E grupo di studiante tabatin preguntanan hopi interesante 
specialmente riba e temanan di enseñansa y deporte. Prome 


Minister a splica e hobennan cu gobierno ta trahando riba 
mas oportunidad posibel, pero cu Aruba ta keda un Pais 
chikito. Sinembargo, ta trahando cu Corsou y Boneiro pa 
mira si hunto por ofrece mas oportunidad na nos hobennan. 


Por ultimo, Premier Wever - Croes a gradici La Salle College 
pa e interes demostra y ta kere cu ta sumamente importante 
pa inculca den nos hobennan e balornan democratico. Den 
e caso aki, a base di e preguntanan cu nan a haci na Prome 
Minister, ta mira cu e hobennan ta hopi bon prepara, motiva 
y cu pasion, cual ta duna speransa pa futuro. 


Klas 4 di La Salle College a bishita Prome Minister 
den cuadro di les tocante ‘Staatsinrichting’ 

Comunidad 

D 
iaranson mainta Minister di Turismo y Salud Publi- 
co, Sr. Dangui Oduber, a bishita Brickell Bay Beach 
Club & Spa. Minister a ser encontra pa e doño nobo di 
e hotel sr. Visser, hunto cu e Gerente General sr. Juan 
Keyter y tambe sra. Marvel Vilchez cu ta e Sales & Mar- 
keting Director, kende a splica over di e plan cu Brickell 
Bay tin pa futuro di e hotel aki. Na e momentonan aki a 
cuminsa cu renobacion di tur e cambernan. Nan lo reno- 
ba tambe e lobby area y e pool area den e siguiente lu- 
nanan pa asina por ofrece turista un miho servicio y cal- 
idad moderno. 
Pronto Brickell Bay lo cuminsa opera bou di un otro 
brand, cual nan mes lo anuncia den futuro cercano. Nan 
deseo ta pa amplia e propiedad aki cu cincuenta extra 
camber. Minister Oduber ta menciona cu ta spera di por 
haya cooperacion di stakeholders pa cu esaki. Turismo 
ta keda e driver principal di nos economia y tur e visi- 
onnan aki lo yuda eleva e producto cu nos ta brinda na 
nos bishitantenan. 
Minister Oduber kier gradici e gerente y e staf di e hotel 
pa un bishita agradabel caminda cu nan a papia tocante 
varios tema incluyendo innovacion, inversion y remod- 
elacion. Minister Oduber ta sumamente satisfecho cu 
e recorido aki y cu tur informacion adkiri. Tambe ta 
extende un palabra di danki na tur trahado cu ta haci 
nan esfuerso tur dia pa ofrece servicio di calidad y traha 
den un industria asina crucial pa pais Aruba. 


D 
epartamento Briyo di Solo kier a invita pueb- 
lo di Aruba pa yega na nan grandioso “Cre- 
ative Christmas Crafting Bazaar”. 
E dia aki lo expone y tene benta di diferente obra 
di arte nan traha na man dor di e clientenan y 
nan guianan. Obranan di man exclusivo, unico y 
diferente cu bo lo no haya pa cumpra na ningun 
otro luga. P’esey mes marca y reserva e fecha di 
3 di December 2022 ariba bo kalender y den bo 
reminder di celular.  
Adres ta Piedra Plat 97 A. Orario lo ta di 6or pa 
10or anochi den bon ambiente cu bandanan 
conoci y bar y cushina tambe lo ta bon varia cu 
cotton candy, cupcake te ham di Pasco cu otro 
dushi snacksnan. Bini uno bini tur !! 


Creative Christmas Crafting Bazaar 


Minister Oduber di 
bishita na Brickell Bay 
Beach Club & Spa 

S 
treet Painting workshops exitoso di Gustave Nouel 
na artistanan di tur nivel, cu National Institute of 
Arts (NIA) a organisa na Sint Maarten y un mural colec- 
tivo na Belair Beach Hotel, hunto cu algun workshop y 
un masterclass den bailamento cu Arlene Halley a duna 
na centro di arte Kunstcircuit na Deventer, tabata instru- 
mental pa stimula e intercambio cultural ‘nobo’ na 2023. 
Esaki lo a cuminsa na 2020, si no tabatin Covid y lock- 
down. 
April 2023 e prome intercambio cultural di diferente 
disciplina di arte entre kunstcentrum Kunstcircuit  (www. 
kunstcircuit.nl) y NIA (www.nationalinstituteofarts.com) 
lo bira realidad. Si e ‘pilot project’ aki cu Sint Maarten ta 
un exito, intercambio cultural cu Aruba na 2024, lo ta un 
proximo soño pa realisa. Ya tin cierto palabracion y plan 
pa esaki. 
Directora di NIA na Sint Maarten, sra Arlene Halley, ta 
un bailarina internacional, cu a cuminsa baila na Aruba 
(caminda el a nace) y tambe tabatin su mes scol di baile 
na Venezuela, na Merca (USA) y na Sint Maarten, prome 
cu, hunto cu Clara Reyes, el a funda Centro di Arte NIA, 
na Philipsburg dies aña pasa. Ademas di baile riba nivel 
maximo, NIA ta stimula Arte Visual, Musica, y Teatro. 
Y tambe arte interdisciplinario y experimental, mescos 
cu na Kunstcircuit di Deventer. (www.kunstcircuit.nl) 
caminda Gustave Nouel ta duna workshops di pintamento. 
Si e pilot intercambio aki ta un exito, tin plan concreto 
pa cuminsa cu un intercambio ‘grassroot’ similar den 
nos Reino na Aruba, Corsou y/o Bonaire, cuminsando 
na 2024 (tambe cu intercambionan entre e islanan) 
Algun tempo pasa Gustave a ofrece Tito Bolivar un mural 
inspira pa ‘Climate Change’ y tambe pa duna work- 
shops di ‘Streetpainting’ na Aruba Art Fair, si ta posibel. 
Curator, Renwick Heronimo cu lo focus riba historia (di 
arte) Arubano, a invita Gustave pa bin expone na Art 
Fair’22. 


Gustave ta spera cu, durante Art Fair’22, tambe lo por 
presenta su pintura ARUBAN PRANK AND PRIDE, pa 
prome biaha na Aruba. ARUBAN PRANK AND PRIDE 
a ser presenta oficialmente, den Pabellon Hulandes 
na Worldexpo’92, Sevilla. Intencion di Gustave  ta pa laga 
ARUBAN PRANK AND PRIDE atras na Aruba pa coleccion 
di e Museo Arubano cu fundacion ARA kier logra na 2024, 
si Art Fair logra trece y mustra e pintura ‘historico’ aki pa 
prome biaha na Aruba... Un pintura universal, inspira pa 
nos identidad, orguyo y pa nos ‘STATUS APARTE’ !! 


Intercambio cultural ‘nobo’ ta definitivo 

R 
ecientemente, minister di Husticia y Asuntonan Social 
Sr. Rocco Tjon a reuni cu e investigadonan academico 
di IPA y Vrije Universiteit Amsterdam, kende ta e investiga- 
donan cu ta bay ehecuta e investigacion “quality of life of 
the Aruban youth”. Ministerio di Husticia y Asuntonan So- 
cial ta kere den “evidence based policy”, y a base di e infor- 
macion cu ta bay wordo colecta di e investigacion aki, lo bay 
traha un plan di maneho multianual pa cu esaki. 


Tur e trabounan preliminar pa loke ta e investigacion y e 
cuestionario ta cla, y esakinan a wordo examina tambe, cual 
ta nifica cu aworaki nos ta den e fase di ehecucion. Si tur cos 
bay segun planificacion, e idea ta pa percura pa e recopila- 
cion di data ta cla pa zomer 2023, y despues lo haci e anali- 
sisnan. E investigacion ta bay enfoca riba nos hobennan, 
pero tambe lo bay enfoca riba tur nos scolnan basico, mavo, 
scol avansa como tambe pa esnan di scol special. 


Lo haci un encuesta enfoca riba e calidad di bida di alred- 
edor di 4600/5000 studiante di 5e y 6e klas di scol basico. E 
investigacion lo enfoca riba topiconan manera e antecedente 
di e salud mental di e famia di e hobennan, e antecedente 
cultural, actividadnan social, e ambiente escolar, bullying, 
autoestima pero tambe riba aspectonan di e bario. Y ora ta 


papia di barionan, ta link esaki mesora cu e proyecto di 
Veilige Barios, akinan lo wak con nan experencia ta den e 
bario, kico nan ta haya falta di dje, kico mas nan kier wak 
pa cu e desaroyo di e barionan etc. Banda di esaki tambe lo 
scoge dos pa tres scol di e ocho districtonan di Aruba y lo 
entrevista e directorado di e scol y lo haci ocho sesion den 
grupo cu mayornan di cada districto. 


Por ultimo, e mandatario a indica cu ta trata di un investiga- 
cion hopi holistico y ta conta cu e colaboracion di Ministerio 
di Husticia y Asuntonan Social y Ministerio di Enseñansa y 
Deporte. 


Minister Rocco Tjon: 


Investigadonan academico di IPA y Vrije Universiteit Amsterdam 
lo bay ehecuta e investigacion “quality of life of the Aruban youth” 


H 
unto cu otro Ministernan di Finansa di Caribe, Minis- 
ter Maduro a atende e reunion riba e reto di insiguridad 
causa pa prijsnan halto di energia y cuminda den Caribe. 


IMF ta enfatisa cu prijsnan halto di energia y di cuminda ta 
causando inflacion rond mundo. Nan ta adverti cu special- 
mente e Paisnan den Caribe mester atencion pa e retonan 
cu nan tur ta aden. Subida di prijs di energia y di cuminda ta 
un problema cu ta afecta tur Pais den Caribe, incluso Aruba. 
Pa e motibo aki, IMF a pone fondo disponibel pa yuda e 
Paisnan den Caribe pero Aruba no ta bin na remarca pa e 
fondonan aki. Esaki debi na e hecho cu Aruba ta forma parti 
di Reino Hulandes. No obstante esaki, ta importante pa por 
scucha kico e Paisnan den Caribe ta haciendo pa asina por 
mitiga e efecto inflatorio y tambe sigura cu cuminda ta keda 


disponibel y pagabel na e Pais. Pa Aruba ta importante pa 
explora ki opcion tin pa por trece siguridad y alivio pa nos 
Pueblo den e temponan dificil aki. 


Minister Maduro di Finansa a atende e 
reunion di IMF hunto cu Paisnan den Caribe 


Riba e reto di insiguridad causa pa prijsnan halto di energia y cuminda 

WILLEMSTAD - Un cabayero Hulandes cu tin su residencia 
na Corsou a cuminsa un caso contra Inspector di belas- 
ting pasobra na november di 2020 Inspector di Belasting 
a manda cobra e ciudadano belasting riba un entrada di 
31.008 Euro na Inkomstbelasting y pa colmo a cobr’e 16 
Euro na interes pasobra e no a paga na tempo. 
E caso a tuma luga via un portal di television entre Hulanda 
y Corsou y casa dje ciudadano tambe tabata presente como 
doño di un residencia cu tin status di Monumento di Estado. 
E pareha a bay biba den e cas/monumento y 8 aña pasa 
nan a drecha e cas. Dia el a yena su papel di belasting el a 
registra € 50.139 na gastonan descontabel na gasto dje 
cas y dje suma ey Inspector a tira € 14.000 riba e belas- 
ting dje muhe y € 36.139 riba belasting dje homber pasobra 
cada un ta paga belasting separa. 
E homber a informa Inspector cu e ta cambia e papel di 
aangifte Inspector na su turno no a permit¡e desconta gasto 
di mantencion for di e montante di belasting cu e mester a 
paga pa aña 2016. 
Inspector a interpreta reaccion dje ciudadano como un peti- 


cion pa reduccion dje aanslag y a trat’e como tal bahando 
e suma riba cual e homber mester a paga belasting cu e 
‘limosna` di € 739. 
Pa proba su argumento dicon el a baha asina poco for 
di e aanslag cu un evaluacion di Taxateur registra pero e 
contribuyente a keda reclama cu e inspector a baha mucho 
poco for di e aanslag. 


Esey tabatin como resultado cu Inspector a reconoce un 
suma d € 2.762 como gastonan legal y descontabel. 
Con Inspector a calcula e gastonan di mantencion dje monu- 
mento? el a fiha 80% di e suma di € 12.333 como gasto di 
mantencion di cual suma doño dje cas/monumento mester 
a paga 28%. 
A keda na hues pa dicidi si e calculacion dje inspector tabata 
husto of laga. 
Hues a haya cu doño dje cas no por a convence cu e gastonan 
cu el a haci pa mantene e luga y a pidi pa desconta for di 
su aanslag di belasting, no ta realista pero ademas e hues a 
splica dicon el a yega na e conclusion aki. 


WILLEMSTAD - Pensionadonan y ex-trahadonan di Sehos 
a hiba un lucha largo contra di actonan inhusto di dirigen- 
tenan di ex-Sehos / St. Elisabeth Foundadion. 
A dura hopi pa a yega dilanti di Corte. Lastimamente e hues 
mr. Pieter de Kort a duna un veredicto dia 12 di september 
2022 cu no cay den nos fabor. Aunke pensionadonan a 
presenta diferente prueba contondente, cu Sehos tabatin 
e deber di paga gastonan medico di su pensionadonan, e 
hues no a tuma consideracion cu esakinan y a bay tras di 
engañonan cu Sehos a trece padilanti. 
Despues di hopi esfuerso comision di pensionadonan a logra 
pa partidonan envolvi tene un reunion general cu pension- 
adonan di Sehos y tur esnan cu tin e derecho di haya e placa 
reserva cu Sehos a podera di dje inhustamente. 
Diasabra proximo 15 di october, lo tin un reunion general 
den cual lo ta presente nos abogado y nos consehero sr. 
Gijsbertha lo bay mas den extenso di e veredicto y ki ta 
siguiente paso. 


Pensionadonan lo haci esfuerso pa representante di CBV 
tambe t’ey. 


E reunion lo tuma luga na: Buurtcentrum Sta. Maria entre 
13.00 pa 15.00. 
Esun cu por, bini cu bo asiento. 
Comision Pensionadonan Sehos 


Comision pensionadonan Sehos: 


Hues a bay tras di engañonan cu Sehos a trece den Corte 


Pa haya restitucion na Hulanda 


Residente di Corsou a perde caso 
contra Belasting pa drecha monumento 

Fortaleza Pa Famia 


TIN hopi cambio den e normal nobo riba e mundo aki, hende kier haci locual cu nan kier, biba manera nan kier, haci 
maldad na nan antoho, biba den inmoralidad, falta respet na Dios, kibra bida di otro, parandia , droga, idolatria y aleha 
completamente for di caminda di Dios, y si bo trata di coregi nan eror bo ta tende e frase conoci “No Husga mi” y hasta 
tribi di bisa cu solamente Dios por husga nan. 


Ta tristo pa mira con hende por pone un tattoo riba su curpa bisando “ Only God can Judge me”.Cual ta un dicho artis- 
tico, y no ta aparece ningun caminda den bijbel, y ta lubida cu nan curpa ta tempel di Dios . 


Lamentablemente e persona ey no sa cu furia di Dios y huicio di Dios ta pa yiunan di desobediencia Colosensenan 3 : 
5+6 y tambe e palabra di Dios ta splica hopi cla den Romanonan 2: 5 -8 ki ora huicio di Dios lo alcansa bo bida. 


Huicio di Dios no ta algo cu ningun hende por pone riba bo, pero e ta algo cu bo mes ta busca, pa medio di bo actitud, 
desobediencia, rebeldia, capricho y un curason cu no kier arepenti. 


Wak bon cu Señor ta bisa bon cla den su palabra cu tur esnan cu rechasa e palabra den Juan 3:16 lo cay bao di conde- 
nacion y esaki ta sin distincion di ningun persona, color, posicion, of rikesa. Esun cu kere lo ta salba y esun cu no kere 
lo ta condena. 


Dolor pa mayornan cu ta mira nan yiu, nan preto di wowo, ta drenta den e caminda hancho di bida, y ta “Gosa di su 
bida” y e mayornan ta mira e peliger ta rondon’e. 


Nan ta mira con e ta wordo domina door di vicio, e ta drenta sali, e no tin sosiego, y inmoralidad tin’e domina y e mayor 
ta bisa e simpel palabra “Mi yiu e bida cu bo ta biba ey no ta agrada Dios, ta un bida di berguensa, por fabor stop cu e 
bida ey y e yiu ta bira contesta cu un tono rebelde” No Husga mi”. 


Hende ta uza palabra di Dios como arma pa defende nan mes, y sabiendo 100% cu nan condicion di bida ta deplorabel 
y aparta for di Dios, ta bira bisa bo cu Dios di no husga. (Mateo 7:1+2). E versiculo aki no ta prohibi un hende di coregi 
su prohimo. 


Tin Coreccion, tin Disciplina y tin Huicio: 


Un mayor ta coregi y disciplina su yiu pasobra e ta stim’e y kier mir’e riba e bon caminda, integro, decente y di bon 
caracter.(Proverbionan 6:23). 


Dios ta disciplina su yiunan cu e ta stima, y si bo no ta pasa den e disciplina di Dios, cual ta hiba bo na puresa y sant- 
idad bo mester check bo bida, pasobra Hebreonan 12:6 ta para skirbi: Mi yiu no menosprecia e disciplina di Señor, ni 
desmaya ora e reprende bo, pasobra esnan cu Señor ta stima, E ta disciplina, y E ta suta tur yiu cu E ta ricibi. 


Ora un hende no ta scucha di ningun hende cu kier papia cu ne, e no ta respeta husticia, ni palabra di Dios, e no kier 
arepenti, e no kier pordona, aparta di maldad, ta haci bofon di Dios, e ta cay bao di huicio di Dios. Galationan 5:19-21 
ta mustra cu e persona ey lo no drenta cielo. 


E palabra di coreccion, cu bo no kier tende awe, por scapa bo di candela eterno di fierno . 


Sinceramente, Pastor Marcel Balootje 


Acepta disciplina y coreccion, 
asina evita huicio di dios 

Every life is noted and is cherished, 
and nothing loved is ever lost or perished. 


Ta pe se y mi no a b isa Ayo 
Mi a djie s ha b ri mi ha la na n y b ula b a y ke iro 
Bo so a ke da a tra s 
No la g a triste sa do mina b o so 
Ke da uni, un c u o tro pa mi a lma 
Ese y lo ta un a le g ria 
Re c o rda mi c u ho pi a mo r 
Cu ho nda pe na pe ro c o nfo rme c u b o lunta d di Dio s no s ta a nunc ia 
c u a b a y so se g a na pa z de n b ra sa di Se ño r: 
Nic ome de s 
Antonio Tromp 
Miho r c o no si c o mo : “To ni ” 
Ex-e mple a do di D.O.W. & Ex-sc hutte r. 
*15 se pte mb e r 1927 – †10 o kto b e r 2022 


Na no mb e r di su: 
Esposa: Emilia na Tro mp – Pe re z 


Yiunan: Edwin y Aida Tro mp – Se me le e r 
Rudi y Wilma Tro mp – Go e de 
Filo me na y Arie (Arse no ) Se me le e r – Tro mp 
Eme ly y Ma rio Antho ny Ridde rsta p – Tro mp 
Mic ha e l y Gle nda Tro mp – Ke lly 


Nie to- y Nie tanan: Ja irhzino (Gino ) y Rudia e ne Se me le e r – Eng e lha rt 
Mire ille y Shure ndy Co nc e nc io n – Tro mp 
Lo ra ine y Fe rna ndo No rb e rto – Tro mp 
Eug e ne Se me le e r y He nrie tte Sa ndrie s 
Ama re lys Ridde rsta p y Ga rve y Ra ve n 
Jimmy y Anne Tro mp 
Milie nc a y Justin Pa ske l – Riddde rsta p 
Ke nny y Me lissa Tro mp - Sja rdijn 
No e mi Tro mp y De nric k Co nra dus 
Mitc he ll Tro mp 
Mic ke y Tro mp y Te ssa Sc ho ute n 
Juna yra Tro mp 


Bisanie to- y Bisanie tanan: Isa b e lla , Da e ne rys, Ca ro lyne , Da e mio n, 
Shurio n, Ja yc e y, Ma x, Ja da h, Ja ya , Sa nti, Tyle r, Ana le a h, Ye sma e , 
Azira h. 


Mane ra nie ta: Mic he lle Do mpig 


Rumannan: 
Ma ria Pe re z-Tro mp 
† Simo n Ke lly 
† Anna Fla ne g ie n 
† Be ne dito Tro mp 
† Ste fa n Tro mp 
† Ro sa lia Tro mp 
† Ela ute rio Tro mp 


Amigonan di c as: Me re dith y Da vid Britte n y yuina n, Gre ta Po sne r, 
Ja nine Go do y y fa mia 
Swa y Cuña na n, So b rino - y So b rina na n , Iha na n, Prima - y Primo na n. 
Ta invita pa c o ndo le nc ia c u lo tuma lug a r dia b ie rna 14 o kto b e r 2022 di 7o r 
pa 9o r na Ro ya l Fune ra l Ho me . 


Ac to di e ntie ro lo tuma lug a r Diasabra 15 di oc tobe r 2022 di 2’ o r pa 4’ o r di 
a ta rdi na Misa Sa nta Anna na No o rd y de spue s lo sa li pa Sa nta na Ca to lic o 
na No o rd. 


No s disc ulpa si de n no s triste sa po r a lub ida di a lg un fa milia r o f c o no c ir. 


La g a tur lo ke ta spe ra mi ta b unita 
La g a tur lo c ua l c u mi e nc o ntra na c a minda ta b unita 
La g a tur lo c ua l c u mi la g a a tra s ke da b unita y 
La g a e sa kina n te rmina de n tur b unite za . 
Ca do We ve r. 


Cu do lo r na no s c ura so n, no s ta pa rtic ipa 
fa ye c ime nto di: 


Sra. Elvira 
Made lin Croe s 
Miho r c o no c i c o mo “Ma lin” 
*25-01-1958 - †11-10-2022 


Ac to di e ntie ro lo wo rdo a nunc ia de spue s 
Adre s pa c o ndo le nc ia : Ta mb o rstra a t # 1 


† Ino c e nc io (Che mmy) Tro mp 
† The re sita Kha lil 
† Pa ulita Tro mp 
† Luis Tro mp 
† Vic to r Tro mp 


FUNDACION Venerable José Gregorio Hernández lo celebra e 
luna aki, su nobena na honor di Beato José Gregorio Hernández, 
pa asina nos prepara nos mes pa su fiesta, cu ta dia diaranson 
26 di october, dia di su natalicio. 
Nos di fundacion ta preparando un nobena biblico, cada dia ta 
bay tin un reflexion diferente cu su intencion pa cada dia. 


E skema di e diferente dianan di e nobena ta manera ta sigui: 
E prome dia ta dedica na tur Enfermo y nos Adultonan mayor; Di 
dos dia ta dedica na nos Mayornan; Di tres dia ta dedica na nos 
Mucha- y Hobennan; Di cuatro dia ta dedica na Matrimonio; Di 
cinco dia ta dedica na Iglesia, Papa y Clero; Di seis dia ta dedica 
na Esnan den necesidad; Di shete dia ta rosario bibo y ta dedica 
na tur Dokter y Esnan cu ta traha den Salubridad; Di ocho dia 
ta dedica na nos Gobernantenan y Di nuebe dia ta dedica na 
Mundo henter. 


Pa e di nuebe y ultimo dia di e nobena ta pidi tur hende bin cu 
nan bela pa ofrece na nos dushi Mama Maria. 
Durante tur e dianan di e nobena, ta bay tin macutu na entrada 
di Sitio pa pueblo por haci donacion di comestibel pa esnan den 
necesidad. 


Un y tur ta keda cordialmente invita pa bin participa na e nobena 
cu ta cuminsa dialuna, dia 17 di october pa 7’or di anochi y lo 
sigui asina pa tur e nuebe dianan na nos Sitio di Oracion, situa 
na Tanki Leendert 128. E fiesta mes cu Santa Misa ta bay ta 
diaranson, dia 26 di october pa 7’or di anochi. 


Nobena na honor di Beato 
José Gregorio Hernández 

Every life is noted and is cherished, 
and nothing loved is ever lost or perished. 


“Se ño r ta mi wa rda do r, mi’ n tin fa lta di na da 
De n c unuc u di ye rb a b e rde e ta po ne mi so se g a . 
E ta hib a mi na a wa tra nkil, 
Pa mi b o lb e ha ña fo rsa ”. 
Sa lmo : 23 


Cu do lo r na no s c ura so n, 
no s ta a nunc ia fa ye c ime nto di no s se r stima 


Gislaine Gate au 
Miho r c o no c i c o mo “Ma da n Ac ra ” 
*28-12-1931 - †09-10-2022 


Na no mb e r di su: 


Yiunan: 
Je a n Lo uis Se ve re 
Ma rie Da nie lle Ne lso n 
Ara ste lle Ca ro le Se ve re 


Ruman muhe r: Ira nia Supre me 


Nie ta(o)nan: Da phne e Ne lso n, Ma rio Co lb y Ne lso n, Gre isi 
Se ve re , Ca rline Se ve re , So phia Jo se ph, Me lissa Jo se ph, 
Olivie r Jo se ph, Ma jo rie Jo se ph 


Sobrina(o)nan: Bib ia ne He la s, Ja nine He la s, Cha nta le 
Lo uis Je a n, Je a n Ric ha rd Lo uis Je a n, Ma de la ine Da ra nt, 
Ma rtide Da ra nt 


Daughte r in law: Gue rline Mirvil, Ga b rie lle Je a n Ma rie 


Sons in law: Ma rio Ne lso n, Be rna rd Do rismo nd 


Close ne ighbours: Etie nne Jo se ph, Judith Etie nne , Amilia 
Etie nne , Ya nic k Ho re b , Be a tric e Isra e l, Christine Isra e l, 
Ane tte Bla ise , Pa sto r Billy Jo urda in, Ma rie The re se Etie nne , 
Christia ne Jo se ph, Anic il 


Co ndo le nc ia lo tuma lug a r dia b ie rna 14 di o kto b e r 
2022 di 7pm-9pm na Auro ra Fune ra l Ho me & 
c re ma to ry Cuma na # 76 Ora nje sta d Arub a 
Entie ro lo tuma lug a r diasabra 15 di oktobe r 2022 di 
2pm-4pm na Alia nc ia Eva ng e lic a Ora nje sta d Arub a , 
Co nsta ntijn Huyg e nstra a t# 17 


‘ ’ Mi ta a lsa mi b ista na se runa n, di unda mi yuda nsa lo b ini? ” 
“Mi yuda nsa ta b ini di Se ño r ku a tra ha she lu y te ra ” 
“Sa lmo 121” 


Cu g ra n triste sa pe ro c o nfo rme c u b o lunta d di no s b o n Dio s, no s ta a nunc ia 
fa ye c ime nto di no s ta ta , ruma n, we lo , b isa we lo y o mo 
Eloy Koolman 
(miho r c o no c i c o mo Lo y, Lo yc ito , 
Mo Lo y o f Ca c iq ue di Sa va ne ta ) 
*21-09-1932 †11-10-2022 
Viudo di † Nic o la sita D. Ko o lma n-Wo ute rs 


Yuinan: 
Elo y (Ely) y Ludwina Ko o lma n 
Ma ry (Le e n) y Orving Cro e s -Ko o lma n 
Ester Panneflek-Koolman y Giovani Dubero 


Nie to y Nie ta: 
Elio ma r y Pa o la Ko o lma n-He rna nde z, Elia ndra Ko o lma n y La ndra y 
Asc e nc io n, Elisé Ko o lma n y Tib a ire (Tib i) Wo ute rs 
Ashmira (Mimi) Cro e s, Sha mira (Sha mi) Cro e s y Dwig ht Ko c k, Orvin 
(Vinc ho ) Cro e s y Isa ma r (Isa ) He rna nde z 
Eldrick y Carolina Panneflek-Croes , Bengiomar y Jennifer Panneflek- 
Werleman, Eshgino (Gino) Panneflek y Thanny Maduro, Eshlaine 
Panneflek. 


Bisanie to y Bisanie ta: 
Bra ndo n, Ma ike l, Ha ile y, Je a n-André , Curtso n, Eliza io n 
Xa rie nne , Da sha wn, Le a h-Pa ris 
Endric k y Ge ne sis Mo nsa lve , Tizia nne , Ja ydric k, Aliyza h, Iza ya h, Cha milia h 


Rumannan: 
†Ale ja ndro y †Ma ria Ko o lma n-Sc hwe ng le y fa mia 
†Ca rme n y †Anto nio de Cub a -Ko o lma n y fa mia 
†Fe le c ita y Pe dro He nriq ue z-Ko o lma n y fa mia 
Ro sindo y Isna rda Ko o lma n-Sc hwe ng le y fa mia 
Eme rita y †Ja c o b o Curie l-Ko o lma n y fa mia 
Arse nio y Ma ria Eliza b e th Ko o lma n-Go nza le z y fa mia 
Ino c e nc io y Elo g ia Ko o lma n-Curie l y fa mia 
†Ma rio y †Oso lita Ko o lma n-Ma duro y fa mia 
Ge o rg e y Sa turnina Ko o lma n-Christia a ns y fa mia 
Ado lf Ko o lma n 
Fe lipe y Ma ria Ko o lma n-Tro mp y fa mia 
Pe dro y Ja c inta Ko o lma n-Ma rtijn y fa mia 
Swa na n, c uña na n, sub rina na n, sub rino na n, prima na n, primo na n, iha na n, 
c o me r y c o mpe rna n, b isiña na n, c o no c irna n y a mista dna n. 


Amiga/ Amigo di c as: 
Orte nc ia Pe re z-He nriq ue z, Bria n y Ke vin Kuipe rda l 


De mas famia: 
Koolman, Wouters, Ras, Croes, Panneflek, Dirksz, Hernandez, Dubero, 
La mpe , Tra pe nb e rg , Ko c k, We rle ma n, Mo nsa lve s, Ma duro , Go me z, 
No g ue ra , Asc e nc io n, Kuipe rda l, Sc hwe ng le , de Cub a , He nriq ue z, Curie l, 
Go nza le z, Christia a ns, Tro mp, Ma rtijn, Thie l. 


Oportunidad pa c ondole e r 
Pra y Fune ra l Ho me 
Dia hue b s 13 di Okto b e r 2022 
7PM pa 9PM 


Ta invita tur a mig o , b isiña y c o no c irna n pa a sisti na a c to di e ntie ro c ua l 
lo tuma lug a r diabie rna 14 di oktobe r di 2o r pa 4o r di a ta rdy na Pra y 
Fune ra l Ho me y de spue s sa lie ndo pa sa nta na Ca to lic o Sa n Jo se na 
Sa va ne ta . 


De spue s di e ntie ro no ta a c e pta b ishita di c o ndo le nc ia na c a s. 


NOS DISCULPA SI DEN NOS TRISTESA NOS POR A LUBIDA UN OF OTRO 
PERSONA 

Every life is noted and is cherished, 
and nothing loved is ever lost or perished. 


Ea rth ha s no so rro w tha t he a ve n c a nno t he a l. 


Mr. Le roy Ne vington 
De lano Abraham 
wa s b o rn o n July 2nd 1945 a nd pa sse d a wa y o n Oc to b e r 3rd 2022. 


Cre ma tio n to o k pla c e priva te ly in a c c o rda nc e with his wishe s. 
A me mo ria l se rvic e will b e o rg a nize d a t a la te r da te . 


Da te o f fune ra l will b e a nno unc e d la te r 


“Se ño r ta mi wa rda do r, mi’ n tin fa lta di na da 
De n c unuc u di ye rb a b e rde e ta po ne mi so se g a . 
E ta hib a mi na a wa tra nkil, 
Pa mi b o lb e ha ña fo rsa ”. 
Sa lmo : 23 


A fa ye se ine spe ra da me nte no s se r stima : 


Alfre d Nic olas Mathilda 
Miho r c o no si c o mo : “ Fre ddy, To nte ho , To n ” 
*31-10-1950 - †06-10-2022 


Na no mb e r di su: 


Mayornan: 
†Lo re nzo Justina no Ma thilda 
†Ag ne s Ma thilda 


Yiunan: Fra nklin Ma thilda 
Enriq ue Ma thilda 
Alb e rto Ma thilda Ro sa rio 
Este fa ni Ma thilda Ro sa rio y yiuna n 
Jo se line Ma thilda Ro sa rio y yiuna n 


Rumannan: 
†Fe le sita Ma thilda y fa mia 
Ina La ure ns y fa mia na Cura c a o 
Re miro Ma thilda y e spo sa 
†The re sita Ma thilda 
Do ra Fig a ro a y fa mia 
Ca lixta Ma thilda 
†Ma rc ia no Ma thilda y fa mia 
†Ja c intho Ma thilda 
Ro q ue Ma thilda y fa mia 
†Alfo nso Ma thilda 
Ro na ld Ma thilda y fa mia 


Subrina stima mane ra ruman: Eulo g ia Ma thilda 
Amigo: Mo ise s Fe rre ra s Fe rre ra s 


Sub rino (a ) na n, primo (a )na n, iha na n. 


De más famia: Ma thilda , We rne t, Yra usq uin, La ure ns, Fig a ro a , 
We rle ma n, Vro lijk, Bre mo , He nriq ue z 


De spe nsa no s si de n no s triste za no s po r a lub ida un o f o tro 
pe rso na . 
Ac to di de spe dida c u lo tuma lug a r Diabie rna 14 di oc tobe r 
2022 di 9’ o r pa 11’ o r di ma inta na Auro ra Fune ra l Ho me . 
Cre ma sho n lo tuma lug a r de n se no fa milia r 


“Se ño r ta mi wa rda do r, mi’ n tin fa lta di na da 
De n c unuc u di ye rb a b e rde e ta po ne mi so se g a . 
E ta hib a mi na a wa tra nkil, 
Pa mi b o lb e ha ña fo rsa ”. 
Sa lmo : 23 


Cu do lo r na no s c ura so n, 
no s ta pa rtic ipa fa ye c ime nto di: 


Pe dro Ke lly 
*29-04-1928 - †10-10-2022 


Ac to di e ntie ro lo wo rdo a nunc ia de spue s 


Gradicimento/invitacion 


Sra. Vda Emilia 
van de r Linde Sc hwe ngle 
c a riño sa me nte ya ma : “Chic hi o f Ma i” 


No s ta inme nsa me nte a g ra de c ido na tur fa mia , a mista de s y 
c o no c irna n c u a a c o mpa ña no s dura nte e e ntie ro di no s Ma ma 
stima. Na tur esnan cu a manda flor y di un of otro manera a 
e xpre sa pa la b ra na n di fo rza y c o nsue lo . 

“Señor ta mi salbador m’n tin falta di nada, Den kunuku di jerba e ta pone 
mi sosega, E ta hiba mi na awa trankil pa mi bolbe haña forsa.” 
Salmo 23 
Cu inmenso tristeza pero conforme cu boluntad di nos Creador, nos ta 
participa Fayecimento di nos querido Esposo, Tata, Abuelo y Ruman: 
Luis Arnold Ras 
Mihor conoci como “Noli” 
*10.10.1950 – †6.10.2022 


Na nomber di su: 
Esposa: 
Glenda Ras-Prescott 
Yiunan: 
Lindomar y Natael Ras-Ferdinandus y famia na Hulanda 
Jetsel y Kathlyne Ras-Sintjago y famia na Hulanda 
†Saul Ras 
Samuel Ras y famia 
Tamara Ras y famia 
Nieto y Nietanan: 
Chadley, Shaliyah, Chaquino, Kayden, Jayline, Jayliëne, Kelisha, 
Kishanti, Safienne, Samira 
Mayornan: 
†Juan & †Cecilia Prescott-Servud 


Rumannan: 
†Juan i Veronica Ras-Bernabela i famia 
Annie i Genito Maduro-Ras i famia 
†Marcel i †Sabina Ras-Girigori i famia 
Rick i Mary Ras-Van Vloten y famia na Hulanda 
†Rosendo i Erika Ras-Wiensberg i famia na Alemania 
Sua y cuñanan: 
Marcus Prescott i famia na Hulanda 
Sylvia i †Everaldo Dirksz-Prescott i famia 
Magaly Prescott i Cecilio Dirksz 
Lourdes i Ricardo Janga-Prescott i famia 
Mildred i Serge Baumgartner-Prescott 
Ines i Philip Citroen-Prescott i famia na Hulanda 
Ruthlin i Richard Bislip-Prescott i famia 
Johnathan Prescott i famia na Hulanda 
Sobrina i Sobrinonan, Prima i primonan, Iha i ihadonan stima, 
Comer i compernan. 
Amigonan stima mescos cu ruman: Johny Samson, Rogue Martinus. 
Amigonan di cas: Ronald Olivir, Aluone Bernadin 
Tur su coleganan di mantencion di Barrio. 
Tur su bisiñanan y conosirnan, y tambe conocirnan di Alhambra 
Casino. 
Demas famia: Ras, Prescott, Ferdinandus, Sintjago, Maduro, Albus, 
Rijke, Molina, Davelaar, De Leon, Dirksz, Janga, Baumgartner, 
Citroen, Bislip, Peterson, Higuita, Jansen, Calderon, Servud, 
Bennett, Enser, Tromp, Marquez i Quandt. 
Acto di entiero lo tuma lugar Diahuebs 13 di October 2022, na 
Pro Catedral San Fransisco (misa di playa) di 2or-4or di atardi, y 
despues lo sali pa Santana Central Sabana Basora. 
Nos kier a pidi disculpa si den nos tristeza nos lo por a lubida un of 
mas famia of conosir, 
Despues di entiero nos lo NO ricibi bishita di condolencia na cas. 


`“The Lord is my shepherd; I shall not want. He makes me to lie down in green 
pastures; He leads me beside the still waters.” 
Psalm 23:1 


With deep sorrow we announce the passing away of our beloved Mother, 
Spouse,Sister, great grand Mother, Aunt, Coach Manager: 


Janette Verene Hazel 
“Rita” Ma,Oma, Omchi 
Sunrise: March 21st, 1950 - 
Sunset: October 8th, 2022 


Left to mourn her loss are: 
Spouse: Fernando Heyliger 


Children: 
Victor “Dito” Heyliger & Shahaira & family 
Rolando “Roly” & Donna Heyliger & family 
Leticia Heyliger & Juliette Werleman & family 
Jeaniva “ Jeanie” Heyliger & Nick Brown 


Like Children: 
Christina Cornett & family, Jacqueline Otokpa & family 
Giovanny “ Bill” & Monique Heyliger & family 
Gwendoline “ Gwenchi” & Jeffrey Brooks & family 
Ezequiel Bryson & family 
Brent & Theressa Huston ( Usa ) & family 
Jessy Wilson & family 
Edwin Collins & family 
Azalee Carter & family 


Brothers: 
†Ramon Hazel 
†Victor & Elisabeth Collins & family 
Jan Collins & family 
Tenny Windeveld & family 


Grandchildren: 
Joshua Heyliger & family, Zoya Fisher & Angelo “ Pochi” Figaroa & family, 
Diandra Heyliger, Miechaella “ Mieka” Williams, Dianira Heyliger, Xavier 
Leverock, Shami Leverock, Ronald Werleman & Oriana Barerra & family, Jerson 
Werleman 


Great Grandchildren: Keisha Heyliger, Zavangel Figaroa 
Godson: Yoland Panthophlet & family 


Friends: Sandra & Andy Thiel & family 
Ceryl & Ivonne Wellington & family( Jamaica) 
Lourdes Martes & family 
Gisella “Sella “ & family 
Eveline & family ( Holland ) 
Miss Flemming & family 
Miss Caricia & family 
Cristina “Dudo” Werleman & family 


Nieces & nephews, Great Nieces & Great nephews in Usa, Holland, Sint Maarten, 
Aruba too much to mention 


Sister & Brother in Laws, Cousins, Neighbors, Ex-team mates soccerball softball, 
Managers & Coaches ASB, Liga Carmelda, Bush league 


Was related to Family: Hazel, Heyliger, Collins, Windeveld, Bryson, Ellis, 
Illidge, Van Heynigen, Werleman, Williams, Fisher, Leverock, Wellington, 
Brooks, Geerman, Dirksz, Wilson, Holiger, Richardson, Hughes, Figaroa, Britten, 
Worm 
Please accept our apologies if during or grief we omitted anyone. 


Special Thanks to Dr. Borderie & assistant, Dr. Garcia, Dr. Casper Lacle, Staffs 
from Imsam Oncologie, H.O.H. B3 & B4, S.E.H., L.A.B.,Wilhelmina Kanker 
fonds, Dr. Meelis, Ambulance, Pastoor Martes, Dr. Duizer, Dr. Wijzer, Dr. Franca 


Oportunity for condolences: Wednesday October 12th, 2022 at Olive Tree 
Funeral Care & Crematory in Sanicolaas from 7 to 9pm 
The funeral will take place on Thursday October 13th, 2022 at 9am to 11am at the 
Olive Tree Funeral Care & Crematory in Sanicolaas . 


Dress Code friendly colours 
We regret that after the Funeral we will not receive condolences at home. 


Like Sister: 
Mederica Heyliger & family 

